Papilių piliakalnis

Papilių piliakalnis, Pilis (registro kodas iki 2005 m. balandžio 19 d. A1339, Lietuvos Respublikos kultūros paminklų sąrašo Nr. AR401) – piliakalnis Kelmės rajono savivaldybės teritorijoje, prie Papilių kaimo, Pakražančio seniūnija. Pasiekiamas keliu Kražiai – Griniai Valpainių pradžioje pasukus keliuku į kairę šiaurės rytų kryptimi, pavažiavus 1 km – yra dešinėje, rytuose.

 Piliakalnis 
kairėje|miniatiūra|3D modelis|250x250px
Piliakalnis įrengtas atskiroje kalvoje, Kražantės dešiniajame krante. Aikštelė ovali, pailga pietvakarių – šiaurės rytų kryptimi, 65x45 m dydžio, nelygintu viršumi, vidurys ir šiaurės rytų dalis iškilę per 2 m. Joje rasta grublėtos ir žiestos keramikos. Pietvakariniame, vakariniame ir šiaurės vakariniame jos kraštuose supiltas 120 m ilgio, 2 m aukščio, 17 m pločio pylimas. Šlaitai vidutinio statumo, pietinis – 7-8 m aukščio ir 20 m nuo upės slėnio.

Aikštelė dirvonuoja, beveik visi šlaituose augę medžiai iškirsti. Lietuvos TSR archeologijos atlasas, Vilnius, Mintis, 1975 m. t. 2 p. 127 (Nr. 536)

 Tyrimai 
Piliakalnio žvalgomuosius archeologinius tyrimus 1967 m. atliko Lietuvos istorijos institutas. Piliakalnis datuojamas I tūkstantmečiu – XIV a.

 Istorija 
Piliakalnyje stovėjo nuo 1253 m. minimos Kražių žemės Kražių pilis, kurios piliavietė paminėta 1394 m.

 Šaltiniai 

 Lietuvos kultūros ir gamtos paminklų atlasas. Enciklopedijų leidykla, Vilnius, 1991 m., p 28-29.
 Lietuvos TSR kultūros paminklų sąrašas, V., 1973, p.127.
 Valstybės archeologijos komisijos medžiaga. KPC archyvas. F.1. Ap.1. B.37. P. 158.
 Romas Batūra. Kur ieškoti XIII a. vidurio „Tviremet“ // Kraštotyra. V., 1964. P.116-130.
 Bronius Dakanis. Kelmės rajono archeologijos paminklų žvalgymas // Archeologiniai tyrinėjimai Lietuvoje 1988 ir 1989 metais. V., 1990. P.187.
 Mykolas Michelbertas. Seniausia Kelmės krašto praeitis // Kelmės kraštas. V., 1997. P.27.

 Nuorodos 
 Lietuvos piliakalniai
 Hillforts.eu atvirųjų duomenų ištekliai

Kategorija:Piliakalniai Kelmės rajone